**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. szeptember 12-ei** ülésére

Tárgy: Vianni Kft. szerződés-hosszabbítási kérelme

**Tisztelt Képviselő-testület!**

A júniusi ülésen tárgyaltuk a Vianni Kft. kérelmét az önkormányzat tulajdonában lévő kisbéri 1641/15/A/2 hrsz-ú, 208 m2 nagyságú ingatlan hasznosítására kötött szerződés újabb 3 évvel történő meghosszabbítására. A 264/2025. (VI. 13.) KVÖKt. határozatban döntés született arról, hogy változatlan feltételekkel a szerződést meghosszabbítják.

A szerződés-hosszabbítást előkészítettük a 3 éves hosszabbítással, ami így 2028. november 30. napján járna le. A Vianni Kft. a mellékelt kérelmet küldte, melyben kezdeményezték a szerződés lejárati dátumát 2029. január 31-ére módosítani. Ennek oka: szeretnék egységesíteni a szerződéslejárati dátumokat.

A Kft. 2019. december 01. napjától bérli a helyiséget, a bérleti díj 2019-ben nettó 1.600,- Ft./m2/hó + áfa összegben lett meghatározva, mely évente a KSH által közzétett hivatalos infláció mértékével növekszik (jelenleg havi nettó 2.426,- Ft / m2 + áfa, azaz összesen nettó 504.608,- Ft./hó + áfa). A bérleti díj nem tartalmazza az ingatlan közüzemi díjait. A szerződéshez opciós jog nem tartozik.

Javasoljuk a kérelem támogatását és a szerződés 2029. január 31-éig történő meghosszabbítását változatlan feltételek mellett!

Kisbér, 2025. szeptember 11.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a Vianni Kft-vel (1112 Budapest, Tóberek utca 2. 1/117.) az önkormányzat tulajdonában lévő kisbéri 1641/15/A/2 hrsz-ú, 208 m2 nagyságú ingatlan hasznosítására kötött szerződést a korábbi döntéssel ellentétben a Kft. kérelmére 2029. január 31-éig hosszabbítja meg változatlan feltételek mellett.

utasítja a Kisbéri Közös Önkormányzati Hivatalt a fentiek szerinti szerződés-módosítás előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző